ФЕСТИВАЛ ЗА СЪВРЕМЕННИ ИЗКУСТВА “ВОДА”2020

И

ТЕАТЪР НА СЕТИВАТА СОФИЯ

обявяват покана за доброволци за участие в първия сетивен СПЕКТАКЪЛ - ЛАБИРИНТ в Бургас

“ХРАМ”

22 - 29 октомври 2020 г.

ФЕСТИВАЛ ЗА СЪВРЕМЕННИ ИЗКУСТВА “ВОДА”2020

Представя 3 артистични акции

В 3 интересни пространства в Бургас

С участието на местни артисти

ОКТОМВРИ – ЛАБИРИНТ НА СЕТИВАТА!

Какво е Театър на сетивния лабиринт?

Същността на Театъра на сетивния Лабиринт се намира в пространството на съкровеното и затова трудно се предава с думи. Само личното преживяване може да ви разкрие тази същност. И все пак Театър на сетивния Лабиринт е:

* Интерактивен артистичен процес, водещ до създаването на представление, силно свързано със специфичния контекст на мястото, където се случва /site specific performance/
* Пърформанс, в който ролите на «публика» и «артисти» се смесват и те се превръщат в съ-творци на едно уникално и неповторимо представление;
* Едновременно древен и съвременен ритуал, при който посетителите преминават един след друг през инсталация – лабиринт, наситена с необичайни сетивни провокации /слухови, осезателни, обонятелни, визуални, вкусови/;
* Лично пътуване в неизвестното, в тъмното, в мига “тук и сега”, при което с всяка следваща крачка се доближаваме до срещата с вътрешното си Аз, с Другия, с Вселената…

ЗА ИЗГРАЖДАНЕТО НА СПЕКТАКЪЛА “ВОДЕН ХРАМ”

„Театър на сетивата София“ ще проведе 5 дневно обучение, в което ще вземат участие 15 млади артисти и дебютанти от Бургас.

Изисквания към кандидат-доброволците:

* Очакваме чувствителни, присъствени, интуитивни, креативни, иновативно мислещи, прецизни, умеещи да се движат точно във времето хора (възрастта не е основен критерий), с уникален набор от артистични и/или технически умения (колкото по-необичайни толкова по-добре).
* Да се включат в творческия процес, репетициите и представянето на спектакъла пред публика за целия срок на проекта – от 22 до 29 октомври 2020 г. като заетостта е целодневна.
* Предимство ще получат кандидати, които изразяват готовност да продължат да участват и развиват първото сетивно представление в Бургас и след края на обучението и фестивала.

Ако се разпознавате в това описание, изпратете кратко представяне на себе си, артистично портфолио (ако имате такова) и защо искате да се впуснете в това приключение. Не забравяйте да ни напишете и контакти за връзка. Очакваме кандидатурите ви на [studio\_dune@abv.bg](mailto:studio_dune@abv.bg) до 16 октомври 2020 г.

Селектираните участници – до 15 души, ще преминат през безплатно обучение в методите на сетивния театър с екипа на „Театър на сетивата София“ – пионери в развитието на този жанр у нас. Те ще получат и скромно възнаграждение за участието си в спектакъла.

Очакваме изненадващите ви предложения!

Повече инфо за „Театър на сетивата София“ и реализираните от тях проекти, можете на намерите на [www.sensorytheatresofia.com](http://www.sensorytheatresofia.com)

Повече за “ВОДА” 2020 тук: <https://www.facebook.com/waterfestburgas>

И тук: <https://www.youtube.com/channel/UCACph3V1c8LDeajPe3am-HA>

ФЕСТИВАЛ ЗА СЪВРЕМЕННИ ИЗКУСТВА “ВОДА”2020 СЕ РЕАЛИЗИРА С ФИНАНСОВАТА ПОДКРЕПА НА МИНИСТЕРСТВО НА КУЛТУРАТА

Спектакълът “ВОДЕН ХРАМ” се реализира с партньорството на Младежки Културен Център – Бургас и ОП “Спортни имоти”